b'\n_START_ARTICLE_\nThe Fall\n_START_PARAGRAPH_\nThe Fall je angle\xc5\xa1ka post-punk skupina, ustanovljena v Prestwichu, Greater Manchester, leta 1976. Od takrat obstaja v razli\xc4\x8dnih zasedbah, vedno z edinim stalnim \xc4\x8dlanom in ustanoviteljem Markom E. Smithom. Skupina je bila sopotnica punk gibanja konec sedemdesetih let, njena glasba pa se je skozi leta spreminjala, a \xc5\xa1e vedno ostaja zazanamovana z zna\xc4\x8dilnim ponavljanjem, rezkimi kitarskimi zvoki, podprta s Smithovimi vokali in pogosto nejasnimi, skrivnostnimi besedili, ki jih je kritik Steve Huey opisa\xc4\x8d kot\xc2\xa0\xc2\xbbabstraktno poezijo polno zapletenih besednih iger, zdravega razuma in duhovitosti, ostrega motrenja dru\xc5\xbebe, in splo\xc5\xa1ne mizantropije (ki ni vedno jasno izra\xc5\xbeena, ampak vseeno o\xc4\x8ditna).\xc2\xab_NEWLINE_Skupina ima obse\xc5\xbeno diskografijo: do aprila 2008 so izdali 27 studijskih albumov ter trikrat toliko koncertnih albumov in ostalih izdaj. The Fall kljub svojemu kultnemu statusu pravega uspeha pri \xc5\xa1ir\xc5\xa1i publiki nikoli niso dosegli, razen nekaj manj\xc5\xa1ih hitov v poznih osemdesetih letih. BBC-jev DJ John Peel se je zanje zavzemal vse od za\xc4\x8detka njihove kariere, jih navedel kot svoj najljub\xc5\xa1i bend, in to pojasnil s slavno izjavo, da so\xc2\xa0\xc2\xbbpa\xc4\x8d vedno druga\xc4\x8dni, vedno isti\xc2\xab.'